|  |
| --- |
| **Школа: ЈУ ПРВА ОСНОВНА ШКОЛА**  |
| **Наставни предмет:**  | **Датум реализације:** |
| **Разред: V** | **Аутор/реализатор:** |

**ПИСАНА ПРИПРЕМА ЗА ЧАС** бр**. 28**

|  |
| --- |
| **Наставна тема:** Празници |
| **Наставна јединица:** Богородичини празници |
| **Временски оквир за реализацију:** један час – 45 мин |
| **Тип часа:** Обрада |
| **Циљ часа:** Научити који су то Богородичини празници |
| **Постигнућа ученика/ца** | **Образовна**  | * О којим гогађајима нам говоре Богородичини празници?
 |
| **Функционална (развојна)** | * Шта су то покретни, а шта непокретни празници?
 |
| **Васпитна** | * Да ли постоји нека подјела међу празницима?
 |
| **Облици наставног рада и системи учења** | * *облици рада:* идивидуални
 |
| **Наставне методе** | * вербално-текстуалне (усмено излагање – монолог и дијалог, тематска дискусија, рад на тексту, разговор постављање питања
 |
| **Наставна средства** (извори сазнања делатности у настави) | Штампани и писани текстови, фотографије, цртежи, ЦД и ДВД издања,  |
| **Наставни објекат** (место рада) | учионица |
| **Корелација са истим или другим предметима** | Историја  |
| **Обавезна и додатна литература и остали извори података за ученике/це и наставнике/це**  | уџбеник, радна свеска, Свето Писмо,  |

**Артикулација часа**

Уводни дио:

-молитва прије почетка часа „**Свеблаги Господе, пошаљи нам благодат Твога Светога Духа, да оснажи наше духовне силе, да бисмо пазећи на учење које нам се предаје, порасли Теби, нашем творцу на славу, родитељима нашим на радост, а Цркви и отаџбини нашој на корист. Амин**“

-са ученицима разговором доћи до данашње теме

**Главни дио:**

-на табли написати наслов данашње теме

-Говорећи о празницима треба да знамо да се празници дијеле на Господње, Богородичне и светитељске, велике и мале, као и покретне и непокретне празнике.

-празници су дани посвећени животу и дјелу Христовом, Пресветој Богородици или неком од светитеља

**-**Богородичини празници су : **Рођење Пресвете Богородице (*Мала Госпојина*), Ваведење Пресвете Богородице, Сретење, Благовијести, Успјење, као и Сабор Пресвете Богородице.**

*ПРАЗНИЦИ И ДАТУМИ ПРОСЛАВЉАЊА:*

**-Сабор Пресвете Богородице (8. јануар) –** празник је установљен у част Пресвете Богородице и прославља се другог дана Божића, као успомена на рођење Господа Исуса Христа, тј успомена на мајчинство Пресвете Богородице

**-Сретење (15. фебруар) -**  када је Христос навршио 40. дана Света Дјева Марија га је одније у храм. Ту их је дочекао праведни старац Симеон. Њему је Бог обећао да неће умријети док не види Спаситеља свијета и не прими га у своје руке. Када је то учинио изговорио је ријечи „***сада отпушташ у миру слугу својега, Господе, по ријечи твојој, јер видјеше очи моје спасење Твоје***“.

**-Благовијести (7. април) -**  највећи од свих Богородичиних празника јесу Благовијести, јер Пресвета Дјева прихвати вољу божију, како то наводе и Јеванђелисти говорећи о њеној смирености и послушности. Од анђеоског јављања да ће родити Спаситеља свијета, Св Дјева се уплашила, јер у почетку није схватила ово јављање, али када је разумјела да је то воља Божија, послушно је рекла „***ево слушкиње Господње, нека ми буде по рјечи твојој***“.

**-Успење Пресвете Богородице – Велика Госпојина (28. август) –** у кући апостола Јована били су сви апостоли када је Пресвета Богородица мирно предала свој дух. Они су је сахранили у Гестиманском врту. Трећег дана по погребу у ваздуху су видјели васкрслу Богородицу са мноштвом анђела, а она им рече „***Радујте се јер сам са вама у све дане***“. Апостоли на то ускликнуше „Пресвета Богородице, спаси нас“. Тада се апостоли увјерише да је Мајка Божија васкрснула до Сина и Бога свога, и узнесена на небо.

**-Рођење Пресвете Богородице – Мала Госпојина (21. септембар) –** прослављамо успомену на рођење пресвете Богородице од праведних родитеља Јоакима и Ане, којима Бог у старости подари дијете, те је назваше Марија.

**-Ваведење (4. децембар) –** када је Богородица навршила 3 године, родитељи су је довели у јерусалимски храм да је посвете Богу. Примили су је свештеници и побожне жене да је васпитају и ту је остала до своје 15 године**.**

**-***у радној свесци одговорити на питања, страница број 14.*

*-исто одрадити и на страни број 15, те обојити илустрацију по задатим бојама*

**Завршни дио часа**

-поновити са ученицима који су то Богородичини празници

-прегледати да ли је одрађено задато у радној свесци

-молитва послије учења